open-index/open-wikipedia-markdown huggingface dataset:
Άγιος Γεώργιος Πάφου

Ο **Άγιος Γεώργιος Πάφου** (ή **Άγιος Γεώργιος Κελοκεδάρων**) είναι κοινότητα της επαρχίας Πάφου στην Κύπρο.

## Τοποθεσία
Ο Άγιος Γεώργιος βρίσκεται σε απόσταση 25 χιλιομέτρων ανατολικά της Πάφου. Βρίσκεται σε υψόμετρο 180 μέτρων από την επιφάνεια της θάλασσας. Στα βόρεια συνορεύει με τα Κελοκέδαρα, στα ανατολικά με την Τραχυπέδουλα, στα νότια με τον Μάρωνα, στα νοτιοδυτικά με τη Μαμώνια και στα βορειοδυτικά με τη Σταυροκόννου.

## Ονομασία
Η ονομασία της κοινότητας προέρχεται από τον Άγιο Γεώργιο. Οι Τουρκοκύπριοι κάτοικοι της κοινότητας αποκαλούσαν την κοινότητα ως Άι-Γιώργη (Ayyorgi) έως το 1958. Τότε υιοθέτησαν την ονομασία *Καβακλί*, που σημαίνει *τόπος με [[Λεύκα|λεύκες]]*.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο Άγιος Γεώργιος κατοικείτο από Τουρκοκύπριους. Μέχρι τη δεκαετία του ΄30 στην κοινότητα υπήρχαν και μερικοί Ελληνοκύπριοι.

Κατά τις διακοινοτικές διαταραχές της περιόδου 1963-64, ο Άγιος Γεώργιος  αποτέλεσε κέντρο υποδοχής Τουρκοκυπρίων από τα γειτονικά χωριά Κιδάσι, Πάνω Αρχιμανδρίτα και Γεροβάσα, οι οποίοι στη συνέχεια αποχώρησαν.

Κατά την τουρκική εισβολή του 1974, οι ελληνοκυπριακές δυνάμεις πολιόρκησαν τον Άγιο Γεώργιο αλλά δεν επιτέθηκαν. Η πολιορκία τερματίστηκε όταν συνελήφθησαν ένοπλοι Τουρκοκύπριοι μαχητές. Στη συνέχεια, οι κάτοικοι της κοινότητας διέφυγαν στη Βρετανική Βάση Ακρωτηρίου. Τον Ιανουάριο του 1975 οι περισσότεροι μεταφέρθηκαν στη βόρεια Κύπρο. Οι υπόλοιποι μετακινήθηκαν στις 16 Αυγούστου 1975 με τη συνοδεία της UNFICYP. Οι περισσότεροι εγκαταστάθηκαν στην Κάτω Ζώδεια.

Στον Άγιο Γεώργιο εγκαταστάθηκαν Ελληνοκύπριοι πρόσφυγες από το βόρειο μέρος της χώρας.

Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*
*

Κατηγορία:Κοινότητες της Επαρχίας Πάφου
Αντικαπιταλισμός

Ως **αντικαπιταλισμός** αναφέρεται ένα μεγάλο εύρος κινημάτων, ιδεών και συμπεριφορών που αντιτίθενται στον καπιταλισμό. Οι αντικαπιταλιστές, με αυστηρή απόδοση του όρου, είναι εκείνοι που θέλουν να αντικαταστήσουν τον καπιταλισμό με κάποιας άλλης μορφής οικονομικό σύστημα.

## Εξωτερικοί σύνδεσμοι
* 
* 

Κατηγορία:Πολιτικά κινήματα
Κατηγορία:Πολιτικές ιδεολογίες
Κατηγορία:Οικονομικές αντιλήψεις

Κατηγορία:Εργασία
Κατηγορία:Αντιπαγκοσμιοποιητικό κίνημα
Κατηγορία:Εργατικό κίνημα
Γαλατασαράι (καλαθοσφαίριση ανδρών)

Η **Γαλατασαράι** (τουρκικά: *Galatasaray*), γνωστή ως *Galatasaray Doğa Sigorta* λόγω της υφιστάμενης χορηγίας της από την Doğa Sigorta, είναι επαγγελματική ομάδα καλαθοσφαίρισης που εδρεύει στο προάστιο Ζεϊτίνμπουρνου της Κωνσταντινούπολης στην Τουρκία. Αποτελεί τμήμα του αθλητικού σωματείου Γαλατασαράι. Από το 2017 διεξάγει τους εντός έδρας αγώνες της στο Σινάν Ερντέμ το οποίο έχει χωρητικότητα για 16.457 θεατές. Η ομάδα αγωνίζεται στο Πρωτάθλημα Τουρκίας (Turkish Basketball Super League) και στο Μπάσκετμπολ Τσάμπιονς Λιγκ. Έχει κατακτήσει το Γιούροκαπ (Eurocup Basketball) το 2016.

## Ονομασίες χορηγού
Η Γαλατασαράι εμπεριέχει στον τίτλο της την επωνυμία του εκάστοτε κύριου χορηγού της ομάδας.

* Galatasaray Cafe Crown (2005–2011)
* Galatasaray Medical Park (2011–2013)
* Galatasaray Liv Hospital (2013–2015)
* Galatasaray Odeabank (2015–2018)
*Galatasaray Doğa Sigorta: (2019–σήμερα)

## Επιτυχίες

### Εγχώριες διοργανώσεις
***[[Πρωτάθλημα Καλαθοσφαίρισης Τουρκίας|Μπάσκετμπολ Σούπερ Λιγκ]]**
****Πρωταθλήτρια (16):** 1947, 1948, 1949, 1950, 1953, 1955, 1956, 1960, 1963, 1964, 1966 1968–69, 1984–85, 1985–86, 1989–90, 2012–13
**Δευτεραθλήτρια (3): 1986–87, 2010–11, 2013–14
***Κύπελλο Τουρκίας**
****Κυπελλούχος (3):** 1969–70, 1971–72, 1994–95
**Φιναλίστ (2): 1968–69, 2012–13
***Σούπερ Καπ**
****Νικήτρια (2):** 1985, 2011

### Διεθνείς διοργανώσεις
***[[Eurocup Basketball|Γιούροκαπ]]**
****Νικήτρια (1):** 2015–16
***Τέταρτη (1):* 2007–08 
***[[Ευρωλίγκα ανδρών|Ευρωλίγκα]]**
***Προημιτελικά (1):* 2013–14 
***Φάση των 16 (2):* 2011–12, 2014–15 

## Παραπομπές


## Εξωτερικοί σύνδεσμοι

* 

*
Κατηγορία:Ιδρύσεις ομάδων καλαθοσφαίρισης το 1911
Κατηγορία:Τουρκικοί σύλλογοι καλαθοσφαίρισης
Κατηγορία:Σύλλογοι της Ευρωλίγκα ανδρών
Τράμπζονσπορ

Η **Τράμπζονσπορ** (τουρκικά: *Trabzonspor*, ) είναι τούρκικος αθλητικός σύλλογος με έδρα την Τραπεζούντα. Ιδρύθηκε στις 2 Αυγούστου του 1967. Διαθέτει τμήματα ποδοσφαίρου, καλαθοσφαίρισης, πετοσφαίρισης, χειροσφαίρισης, στίβου, κολύμβησης, επιτραπέζιας αντισφαίρισης, τζούντο και σκοποβολής.

Τα τμήματα ποδοσφαίρου και καλαθοσφαίρισης αγωνίζονται σε επαγγελματικό επίπεδο, ενώ τα υπόλοιπα τμήματα είναι ερασιτεχνικά. 

## Τμήμα ποδοσφαίρου
Το ποδοσφαιρικό τμήμα είναι η πρώτη ποδοσφαιρική ομάδα της Τουρκίας που δεν εδρεύει στην Κωνσταντινούπολη και η οποία κατέκτησε το πρωτάθλημα της πρώτης κατηγορίας της χώρας.

## Τμήμα καλαθοσφαίρισης
Το τμήμα καλαθοσφαίρισης είναι το μοναδικό που έχει φτάσει σε τελικό ευρωπαϊκής διασυλλογικής διοργάνωσης, όταν το 2015 αγωνίστηκε στον τελικό του Γιουροτσάλεντζ, όπου και ηττήθηκε από τη Ναντέρ με 64–63.

## Τμήμα χειροσφαίρισης
Το 1984, η Τράμπζονσπορ σχεδίαζε να δημιουργήσει ομάδα χειροσφαίρισης, αλλά το εγχείρημα εγκαταλήφθηκε αργότερα. Έπειτα από 26 χρόνια, στις 24 Φεβρουαρίου του 2010 δημιουργήθηκε η ομάδα χειροσφαίρισης του συλλόγου, το τρίτο κατά σειρά ομαδικό τμήμα, η οποία γρήγορα κατάφερε να φτάσει στην κορυφαία κατηγορία της χώρας (Türkiye Erkekler Hentbol Süper Ligi).

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1967
Κατηγορία:Αθλητικοί σύλλογοι Τουρκίας
Νεμάνια Βίντιτς

Ο **Νεμάνια Βίντιτς** (*Немања Видић*, 21 Οκτωβρίου 1981) είναι Σέρβος πρώην διεθνής ποδοσφαιριστής, που αγωνιζόταν ως κεντρικός αμυντικός. Υπήρξε βασικό στέλεχος της Εθνικής Σερβίας από το 2002 έως και το 2011, ενώ αγωνίστηκε για αυτήν στο Μουντιάλ του 2006 (ως Σερβία και Μαυροβούνιο) και στο Μουντιάλ του 2010 Συνολικά φόρεσε 56 φορές τη φανέλα με το εθνόσημο της χώρας του, ενώ πέτυχε και 2 γκολ.

Ο Βίντιτς καθιερώθηκε με τη φανέλα του Ερυρθού Αστέρα, στις αρχές της δεκαετίας του 2000, ενώ το 2004, βρέθηκε στη Σπαρτάκ Μόσχας. Μετά την αναγνώριση που έλαβε από την Εθνική του, στα Προκριματικά του Μουντιάλ του 2006, κατευθύνθηκε στην Αγγλία για λογαριασμό της Μάντσεστερ Γιουνάιτεντ, έναντι του ποσού των 7 εκατομμυρίων λιρών. Εκεί έκατσε έως το 2014. Και μαζί με τον Ρίο Φέρ, δημιούργησαν ένα από τα καλύτερα αμυντικά δίδυμα, παγκοσμίως. Έγινε γνωστός για τον δυναμισμό του και την αντίληψή του, αλλά και τις ηγετικές του ικανότητες και την ευχέρεια του στο ψηλό παιχνίδι. Από την Μάντσεστερ έφυγε όταν έληξε και το συμβόλαιό του, και τον απέκτησε ως ελεύθερο η Ίντερ, στην οποία παρέμεινε για δύο χρόνια, τελειώνοντας και την καριέρα του, μετά από αμοιβαίο τερματισμό του συμβολαίου. Στις 19 Ιανουαρίου του 2016, ανακοίνωσε την αποχώρησή του από την ενεργό δράση.

Ο Βίντιτς, περισσότερο γνωστός, φυσικά, έγινε από την πολυετή θητεία του στη Μάντσεστερ, στην οποία κατέκτησε 5 συνολικά τίτλους: το Τσάμπιονς Λιγκ, το 2008, το  Παγκόσμιο Κύπελλο Συλλόγων και τρία Λιγκ Καπ Αγγλίας. Στην παραμονή του στο Νησί, είχε και αρκετές ατομικές διακρίσεις: Τέσσερις φορές στην καλύτερη εντεκάδα της χρονιάς, μία φορά καλύτερος παίχτης της χρονιάς, τη σεζόν 2008-09, ενώ έλαβε ονομάστηκε και από τους οπαδούς και τους παίχτες καλύτερος παίχτης της χρονιάς. Τη σεζόν 2010-11, γίνεται ξανά ο καλύτερος παίχτης της χρονιάς στην Πρέμιερ Λιγκ, σημαντικό κατόρθωμα, καθώς μόνο δύο ακόμα το έχουν καταφέρει: Τιερί Ανρί και Κριστιάνο Ρονάλντο.  Την ίδια σεζόν έγινε και αρχηγός της ομάδας του Μάντσεστερ, και αυτό κράτησε για τρεις σεζόν, μέχρι που έφυγε.

## Παραπομπές


## Εξωτερικοί σύνδεσμοι

*Official website 
*Manchester United Official Player Statistics
*Player profile on Serbian National Team page
*Manchester United profile
*UEFA profile
*

Κατηγορία:Σέρβοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σερβίας και Μαυροβουνίου
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Σπάρτακ Σουμπότιτσα
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Παίκτες νικητές ΟΥΕΦΑ Τσάμπιονς Λιγκ
Οικονομικό σύστημα

Ένα **οικονομικό σύστημα** είναι ένα σύστημα παραγωγής, κατανομής πόρων, ανταλλαγής και καταμερισμού των αγαθών και υπηρεσιών σε μια κοινωνία ή σε μια δεδομένη γεωγραφική περιοχή. Περιλαμβάνει το συνδυασμό των διαφόρων θεσμών, οργανισμών, οντοτήτων, διαδικασιών λήψης αποφάσεων και τρόπων κατανάλωσης που αποτελούν την οικονομική δομή μιας συγκεκριμένης κοινότητας. Ως εκ τούτου, ένα οικονομικό σύστημα είναι ένα είδος κοινωνικού συστήματος. Ο τρόπος παραγωγής είναι ]σχετική έννοια. Όλα τα οικονομικά συστήματα έχουν τρία βασικά ερωτήματα: τι θα παραχθεί, πώς θα παραχθεί και σε ποιες ποσότητες και ποιος λαμβάνει την απόδοση της παραγωγής.

## Παραπομπές


Κατηγορία:Οικονομικά συστήματα
Επταδεκάεδρο

Στη στερεομετρία, **επταδεκάεδρο** λέγεται ένα πολύεδρο που έχει δεκαεπτά έδρες. Δεν υπάρχουν κανονικά πολύεδρα με δεκαεπτά έδρες, έτσι η ονομασία κανονικό επταδεκάεδρο είναι διφορούμενη. Υπάρχουν πολυάριθμα τοπολογικώς σαφή επταδεκάεδρα, όπως η εξαγωνική πυραμίδα και το πενταγωνικό πρίσμα.

## Κυρτά επταδεκάεδρα
Υπάρχουν 6.415.851.530.241 τοπολογικώς διακριτά κυρτά επταδεκάεδρα που έχουν τουλάχιστον 11 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

Το δίδυμο διαμάντι, ή *Κ*4 κρύσταλλος (ένας άπειρος γράφος του Γερμανού κρυσταλλογράφου Fritz Laves), έχει κυρτά επταδεκαεδρικά κελλιά Voronoi και λόγω των συμμετριών του γράφου, τα επταδεκάεδρα αυτά αποτελούν μια ισοεδρική ψηφιδοθέτηση στον τρισδιάστατο χώρο.

### Οσόεδρο
Υπάρχει ένα ακόμα τοπολογικά πολυεδρικό σχήμα με 17 έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται επταδεκαγωνικό οσόεδρο και έχει συμβολισμό Schläfli {2,17}. Το επταδεκαγωνικό οσόεδρο διαθέτει 2 κορυφές (αντίποδα σημεία), 17 ακμές και 17 έδρες (δίγωνα).

## Παραπομπές


### Πηγές
*  (με ελληνικά αριθμητικά προθέματα)

Κατηγορία:Πολύεδρα
Masquerade in Blood

***Masquerade in Blood*** είναι ο τίτλος του έβδομου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιούνιο του 1995 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν στο "Ra.Sh Studio" του Γκελζενκίρχεν της Γερμανίας, τον Ιανουάριο και τον Φεβρουάριο του 1995, με παραγωγό τον Ούλι Πέσσελτ και μηχανικό ήχου τον Κρίστιαν Βολφ.

Οι κριτικές για το άλμπουμ υπήρξαν μέτριες, αφού το "AllMusic" το βαθμολόγησε με δύο αστέρια με άριστα τα πέντε και το "Sputnik Music" με μέσο όρο βαθμολογιών 3,2 / 5, το "Metal Archives" με 68% και το "Metal Storm" με 6,9 / 10.

## Τραγούδια του δίσκου
* *Όλοι οι στίχοι έχουν γραφτεί από τον [[Τόμας Ζουκ|Tom Angelripper]], ενώ  μουσική από τους Angelripper, Atomic Steif και Strahli, εκτός αν σημειώνεται διαφορετικά.*

## Θέσεις τσαρτ

## Τα μέλη των Sodom
Οι μουσικοί οι οποίοι ηχογράφησαν το "*Masquerade in Blood*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Strahli** - κιθάρα
* **Atomic Steif** - τύμπανα

## Παραπομπές


## Πηγές
* Masquerade in Blood - SODOM WEB SQUAD
* Sodom - Masquerade in Blood | Sputnikmusic
* Sodom - Masquerade in Blood - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1995
Αλτίν Λάλα

Ο **Αλτίν Λάλα** (αλβανικά: *Altin Lala*, γενν. 18 Νοεμβρίου 1975) είναι Αλβανός πρώην διεθνής ποδοσφαιριστής, που αγωνιζόταν ως μέσος, και νυν προπονητής ποδοσφαίρου, ο τρέχων της Αλβανίας U19. Αν και Αλβανός, η καριέρα του είναι συνδεδεμένη αποκλειστικά με τα γερμανικά πρωταθλήματα, ενώ ήταν μέλος και της Εθνικής Αλβανίας, από το 1998 έως το 2011, στην οποία αγωνίστηκε 79 φορές, πετυχαίνοντας 3 γκολ.

Η επαγγελματική του καριέρα ξεκίνησε το 1994, με την Μπορούσια Φούλντα, στην οποία έκατσε για 4 χρόνια. Το 1998 πήρε μεταγραφή στο Αννόβερο 96, ορόσημο στην καριέρα του καθώς εκεί παρέμεινε για 14 ολόκληρα χρόνια, ξεπερνώντας τις 350 συμμετοχές. Η μόνη διάκριση που γνώρισε ωστόσο ήταν τη σεζόν 2001-02, όταν κατέκτησε την πρώτη θέση στην 2. Μπουντεσλίγα. Το 2012, πήγε στην Μπάγερν Μονάχου ΙΙ, έπαιξε για 3 αγώνες και αποσύρθηκε την ίδια χρονιά.

Μετά το τέλος της ποδοσφαιρικής του καριέρας ασχολήθηκε με την προπονητική. Το 2014, έγινε βοηθός προπονητή, της Εθνικής Αλβανίας, ενώ μετά την αποχώρηση του Φότο Στρακόσια, από την Αλβανία U19, έγινε ο βασικός προπονητής της. Ως προπονητής δεν έχει σημειώσει κάποια επιτυχία ακόμα.

## Πρώιμα χρόνια
Ο Αλτίν Λάλα, γεννήθηκε στα Τίρανα, πρωτεύουσα της Αλβανίας, στις 18 Νοεμβρίου 1975. Μεγάλωσε σε μία συνοικία των Τιράνων, μαζί με τους γονείς του και τα αδέλφια του, και συνήθιζε να παίζει ποδόσφαιρο στους δρόμους, όπως και τα περισσότερο παιδιά της περιοχής. Ο πατέρας του προτιμούσε να επικεντρώνεται στις σπουδές του παρά στον αθλητισμό, όμως γρήγορα άρχισε να αγωνίζεται με την Ντιναμό Τιράνων, για τα μικρότερα τμήματά της.

Σε ηλικία μόλις 15 ετών ταξίδεψε στη Γερμανία, με την Αλβανία U6, το 1991, όπου έκαναν προπόνηση σε περιοχή του Αμβούργου. Πολλοί Αλβανοί συμπαίχτες του, αποφάσισαν να μη γυρίσουν στη γενέτειρά του, αλλά να ζητήσουν άσυλο στη Γερμανία. Έτσι, έμεινε σε ένα συνοικισμό με πρόσφυγες, στη Φούλντα, όπου ξεκίνησε να αγωνίζεται στην τοπική ομάδα, στα μικρά τμήματα. Στην αρχή η επικοινωνία ήταν δύσκολη, γιατί μιλούσε μονάχα την αλβανική γλώσσα, όμως μετά από δύο χρόνια εντάχθηκε στη μεγάλη ομάδα.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αλβανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Ντιναμό Τιράνων
Κατηγορία:Ποδοσφαιριστές Μπορούσια Φούλντα
Κατηγορία:Ποδοσφαιριστές Αννόβερο 96
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Αλβανοί προπονητές ποδοσφαίρου
Κατηγορία:Ποδοσφαιριστές Μπάγερν Μονάχου Β
Πανεπιστήμιο Ταφτς

Το **Πανεπιστήμιο Ταφτς** (αγγλικά: *Tufts University*) είναι ιδιωτικό πανεπιστήμιο με έδρα στο Μέντφορντ της Μασαχουσέτης (στην ευρύτερη περιοχή της Βοστώνης). Το πανεπιστήμιο ιδρύθηκε το 1852 και θεωρείται ένα εκ των κορυφαίων πανεπιστημίων στις ΗΠΑ.  Διεθνείς σχέσεις, φιλολογία, οικονομικά, ψυχολογία είναι οι δημοφιλέστερες ειδικότητες. Παρά την πρόσφατη αλλαγή νοοτροπίας που το έκανε πιο ανοικτό και λιγότερο ελιτίστικο, η διδασκαλία προπτυχιακών προγραμμάτων εξακολουθεί να προσελκύει υψηλού επιπέδου σπουδαστές. Το Ταφτς είναι ωστόσο περισσότερο γνωστό για τα μεταπτυχιακά του προγράμματα. Η σχολή Νομικής και Διπλωματίας Φλέτσερ (Fletcher) ανήκει στις καλύτερες παγκοσμίως για τη μελέτη των διεθνών σχέσεων, ενώ η έδρα «Κωνσταντίνος Καραμανλής», προσελκύει ιδιαίτερα το ελληνικό ενδιαφέρον. Επίσης, το Ταφτς προσφέρει ένα εξαιρετικό πρόγραμμα εξ αποστάσεως στις διεθνείς σχέσεις, το GMAP, που απευθύνεται σε εργαζομένους.

## Παραπομπές


## Πηγές
* https://www.tufts.edu

Ταφτς
Ιάκωβος Α΄ του Ουρζέλ

Ο **Ιάκωβος Α' της Ουρζέλ** (1321 - 15 Νοεμβρίου 1347) ήταν 18ος Κόμης της Ουρζέλ (1327 - 1347) και κύριος του Εντένσα και του Αντιλόν, από τον Οίκο της Βαρκελώνης. Ήταν δευτερότοκος υιός του Αλφόνσου Δ' βασιλιά της Αραγωνίας και της Τερέζας ντ' Εστένσα, κόμισσας του Ουρζέλ, κόρης του Γκομπάλντ ντ' Εντένσα.

Γεννήθηκε στη Σαραγόσα το 1321. Ο μεγαλύτερος αδελφός του Πέτρος Δ΄ της Αραγωνίας διαδέχθηκε τον πατέρα τους στο βασίλειο της Αραγωνίας, ενώ ο Ιάκωβος Α' τη μητέρα του στην κομητεία του Ουρζέλ. Στο τέλος της ζωής του, πιστεύεται ότι τον δηλητηρίασε ο αδελφός του Πέτρος Δ' στη Βαρκελώνη.

## Οικογένεια

Νυμφεύτηκε το 1336 την Καικιλία ντε Κομένζ, κόρη του Μπερνάρντ Η' κόμη του Κομένζ. Είχε τέκνα:
* Πέτρος Β΄ 1340 - 1408, κόμης του Ουρζέλ.
* Ισαβέλλα.
* μία κόρη ακόμη, μητέρα του Ιακώβου δε Θάγιας, πρόγονο των Θάγιας-Μπαθάν της Κούβας.

## Πρόγονοι


## Πηγές

*Zayas de la Portilla, Juan Bruno (2003). Orígenes, Compendio Histórico-Genealógico del Linaje Zayas, Descendencia del Infante Don Jaime de Aragón, Volumen I (in Spanish). Zayas Publishing. ISBN 0-9672876-0-X.
 

Κατηγορία:Οίκος της Βαρκελώνης
Πέτρος Β΄ του Ουρζέλ

Ο **Πέτρος Β' της Ουρζέλ** (1340 - Ιούνιος 1408) ήταν 19ος Κόμης της Ουρζέλ (1347 - 1408), υποκόμης του Άζερ και κύριος του Εντένσα και του Αντιλόν από τον Οίκο της Βαρκελώνης. Ήταν υιός του Ιακώβου Α' κόμη του Ουρζέλ και της Καικιλίας, κόρης του Μπερνάρντ Ζ' κόμη του Κομίνζ.

Διαδέχθηκε τον πατέρα του όταν εκείνος απεβίωσε το 1347. Επειδή ήταν 7ετής, αρχικά ήταν υπό την επιτροπεία της μητέρας του. Όταν απεβίωσε ο εξάδελφός του Ιωάννης Α΄ της Αραγωνίας έπρεπε να τον διαδεχθεί ο νεότερος αδελφός Μαρτίνος της Αραγωνίας, που όμως καθυστερούσε στη Σικελία. Η κόρη του Ιωάννου Α΄ όμως, η Ιωάννα διεκδίκησε το θρόνο· ο σύζυγός της Ματθαίος κόμης της Φουά εισέβαλε στην Αραγωνία, αλλά απωθήθηκε από τον Πέτρο Β'. Έτσι αργότερα ο Μαρτίνος στέφθηκε βασιλιάς της Αραγωνίας. Απεβίωσε το 1408 στην Μπαλαγκουέρ.

## Οικογένεια
Πρώτα νυμφεύτηκε το 1363 τη Βεατρίκη, κόρη του Ούγου Φολχ δε Καρδόνα. 

Έπειτα σε 2ο γάμο νυμφεύτηκε τη Μαργαρίτα Παλαιολογίνα, κόρη του Ιωάννου Β' μαρκησίου του Μονφερά, εξαδέλφου του Ανδρονίκου Γ' Παλαιολόγου Αυτοκράτορα των Ρωμαίων. Τέκνο τους ήταν ο:
* Ιάκωβος Β' 1380 - 1433, κόμης του Ουρζέλ.

## Πρόγονοι

## Πηγές
*Alamán, Lucas; Manuel Orozco y Berra. Diccionario universal de historia y de geografía. p. 152.
*E. Michael Gerli, Samuel G. Armistead, ed. (2003). Medieval Iberia: an encyclopedia. Routledge.

Κατηγορία:Οίκος της Βαρκελώνης
Σαγάνι

Το **σαγάνι** είναι τηγάνι με δυο αντικριστές λαβές. Η λέξη προέρχεται απ' την τουρκική λέξη sahan.
Το υποκοριστικό **σαγανάκι** έχει τις ακόλουθες σημασίες:
* μικρό τηγάνι με δυο αντικριστές λαβές
* έδεσμα τηγανισμένο στο ανωτέρω μικρό τηγάνι
* (ειδικότερα)'τυρί τηγανισμένο (κυρίως γραβιέρα ή κεφαλοτύρι) συνήθως βουτηγμένο σε κουρκούτι.

Κατηγορία:Μαγειρικά σκεύη
Ιάκωβος Β΄ του Ουρζέλ

Ο **Ιάκωβος Β' ** (1380 – 1 Ιουλίου 1433) ήταν ο 20ος Κόμης της Ουρζέλ (1408 - 1413), υποκόμης του Άζερ και κύριος των Αντιλόν, Αλκολέα ντε Σίρκα και Φράγα από τον Οίκο της Βαρκελώνης. Ήταν υιός του Πέτρου Β' κόμη του Ουρζέλ και της Μαργαρίτας Παλαιολογίνας, κόρης του Ιωάννου Β΄ μαρκησίου του Μονφερά.

## Βιογραφία
Γεννήθηκε στην Μπαλαγκουέρ το 1380. Ήταν 2ος εξάδελφος του Ιωάννη Ε' Παλαιολόγου Αυτοκράτορα των Ρωμαίων και του Μαρτίνου Α' Βαρκελώνης βασιλιά της Σικελίας. Το 1407 νυμφεύτηκε την Ισαβέλλα Βαρκελώνης, αδελφή του Μαρτίνου βασιλιά της Αραγωνίας και εξαδέλφου του πατέρα του. Το 1408 διαδέχθηκε τον πατέρα του που απεβίωσε. Το ίδιο έτος ο βασιλιάς τον έκανε αντικυβερνήτη του βασιλείου. Το 1409 απεβίωσε ο μόνος νόμιμος υιός του Μαρτίνου της Αραγωνίας, ο Μαρτίνος Α΄ της Σικελίας. Ο Ιάκωβος Β' έμεινε έτσι ο πλησιέστερος εξ αρρενογονίας συγγενής. Τότε ο βασιλιάς τον έθεσε γενικό κυβερνήτη του βασιλείου, μια πράξη που ο Πέτρος Β' την ερμήνευσε ως υπόδειξη διαδόχου. Όμως, όταν το επόμενο έτος απεβίωσε ο Μαρτίνος της Αραγωνίας, διεκδίκησαν το θρόνο και άλλοι πέντε υποψήφιοι, αν και ο βασιλιάς είχε δηλώσει στη διαθήκη του να τον διαδεχθεί εξ αρρενογονίας συγγενής. Το θέμα έληξε με τον Συμβιβασμό του Κάσπε, όπου βασιλιάς έγινε ο Φερδνάνδος Α' Τρασταμάρα, υιός της Ελεονόρας Βαρκελώνης, μεγαλύτερης αδελφής της Ισαβέλλας.

Επηρεασμένος από τη μητέρα του Μαργαρίτα Παλαιολογίνα και τον Αντόν ντε Λούνα, αρνήθηκε να αναγνωρίσει τον Φερδινάνδο και πήρε τα όπλα εναντίον του. Αφού νικήθηκε στο Καστελφρορίτε και στο Μοντεαραγόν, κατέφυγε στο κάστρο Μπαλαγκουέρ, όπου πολιορκήθηκε από το στρατό του Φερδινάνδου. Παραδόθηκε στις 31 Οκτωβρίου του 1413 και φυλακίσθηκε πρώτα στην Τερουέλ και μετά στην Γιάτιβα, όπου έπειτα από 20 έτη αργότερα, απεβίωσε. Η κομητεία του προσαρτήθηκε έκτοτε στην Αραγωνία. Ήταν ο τελευταίος άρρην απόγονος του πλάγιου κλάδου Ουρζέλ του Οίκου Βαρκελώνης.

## Οικογένεια
Νυμφεύτηκε το 1407 την Ισαβέλλα τού Οίκου της Βαρκελώνης, μικρότερη κόρη του Πέτρου Δ΄ βασιλιά της Αραγωνίας και εξαδέλφη του πατέρα του. Είχαν τέκνα:
* Ισαβέλλα 1409-1430, παντρεύτηκε τον Πέτρο των Αβίς δούκα τη Κοΐμπρα. Η κόρη τους Ισαβέλλα παντρεύτηκε τον Αλφόνσο Ε΄ των Αβίς βασιλιά της Πορτογαλίας
* Ελεονώρα 1414-1438, παντρεύτηκε τον Ραϊμόν Ορσίνι.
* Ιωάννα 1415-1445, παντρεύτηκε πρώτα τον Ιωάννη Α΄, κόμη της Φουά, και έπειτα τον Ιωάννη Ραμόν Φόλκ Γ΄ κόμη της Καρδόνα.

## Πρόγονοι

## Παραπομπές


## Πηγές
* Alamán, Lucas, Manuel Orozco y Berra: *Diccionario universal de historia y de geografía*, σελ. 152
* E. Michael Gerli, Samuel G. Armistead, ed. (2003): *Medieval Iberia: an encyclopedia*, Routledge

Ιακωβος 02
The London Muddy Waters Sessions

***The London Muddy Waters Sessions*** είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Απρίλιο του 1972 μέσω της δισκογραφικής εταιρείας "Chess Records". Ο δίσκος παρουσίασε την συνεργασία του θρυλικού τραγουδιστή με Βρετανούς μπλουζ και ροκ καλλιτέχνες, όπως ο Ρόρι Γκάλαχερ, ο Στιβ Γουίνγουντ, ο Μιτς Μίτσελ, κ.α.. Την προηγούμενη χρονιά, είχε κυκλοφορήσει από τον Howlin' Wolf το παρόμοιο άλμπουμ "*[[The London Howlin' Wolf Sessions]]*".

Οι ηχογραφήσεις του δίσκου πραγματοποιήθηκαν στα "I.B.C. Studios" του Λονδίνου και τα "Record Plant" της Νέας Υόρκης, με παραγωγούς τους Έσμοντ Ένουαρντς και Ίαν Γκριν, με την μίξη να λαμβάνει χώρα στα "Electric Lady Studios".

Ο δίσκος κέρδισε το βραβείο Γκράμι στην κατηγορία "Καλύτερο Ethnic ή Παραδοσιακό Album" την επόμενη χρονιά, δίνοντας το δεύτερο συνεχόμενο βραβείο στον Waters μετά την συλλογή "*They Call Me Muddy Waters*" της προηγούμενης χρονιάς.

## Τραγούδια του δίσκου
#"Blind Man Blues" (Lafayette Leake) – 3:30
#"Key To The Highway" (Waters) – 2:24
#"Young Fashion Ways" (Willie Dixon) – 4:22
#"I'm Gonna Move To The Outskirts Of Town" (William Weldon) – 3:54
#"Who's Gonna Be Your Sweet Man When I'm Gone" (Waters)	– 5:03
#"Walkin' Blues" (Willie Dixon) – 3:00
#"I'm Ready" (Willie Dixon) – 4:08
#"Sad Sad Day" (Waters) – 5:15
#"I Don't Know Why" (Willie Dixon) – 4:00

## Οι μουσικοί
Οι μουσικοί οι οποίοι ηχογράφησαν τα κομμάτια του "*The London Muddy Waters Sessions*" ήταν οι εξής:

* **[[Μάντι Γουότερς]]** - φωνητικά, κιθάρα
* **[[Ρόρι Γκάλαχερ]]** - κιθάρα
* **[[Σάμι Λόχορν]]** - κιθάρα
* **Ρικ Γκρετς** - μπάσο
* **Κάρεϊ Μπελ** - φυσαρμόνικα
* **Τζορτζ Φόρτσιουν** - πιάνο
* **[[Στιβ Γουίνγουντ]]** - πιάνο
* **[[Μιτς Μίτσελ]]** - τύμπανα
* **Χέρμπι Νοβέλ** - τύμπανα
* **Ροζέτα Χάιταουερ** - φωνητικά
* **Έρνι Ρόγιαλ** - τρομπέτα
* **Τζο Νιούμαν** - τρομπέτα
* **Γκαρνέτ Μπράουν** - τρομπόνι
* **Σέλντον Πάουελ** - σαξόφωνο

## Παραπομπές


## Πηγές
* The London Muddy Waters Sessions - Muddy Waters | Songs, Reviews, Credits - AllMusic
* The London Muddy Waters Sessions by Muddy Waters | MTV 
* Muddy Waters - The London Muddy Waters Sessions (Vinyl, LP, Album) at Discogs

Κατηγορία:Δισκογραφία του Muddy Waters
Κατηγορία:Άλμπουμ του 1972
Τράμπζονσπορ ΜΚ

Η **Τράμπζονσπορ** (τουρκικά *Trabzonspor*, ) γνωστή και ως *Trabzonspor Medical Park Basketbol Kulübü* λόγω της υφιστάμενης χορηγίας της από την Medical Park, είναι επαγγελματική ομάδα καλαθοσφαίρισης που εδρεύει στην Τραπεζούντα της Τουρκίας. Αποτελεί ανεξάρτητο τμήμα του αθλητικού σωματείου Τράμπζονσπορ. Διεξάγει τους εντός έδρας αγώνες της στη Χαϊρί Γκιουρ Αρένα, χωρητικότητας 7.500 θεατών.

## Ιστορία
Έπειτα από τον υποβιβασμό της ομάδας Άλπελα από την πρώτη κατηγορία την περίοδο 2007–08, οι ιθύνοντες της Τράμπζονσπορ αγόρασαν τα δικαιώματα της ομάδας από την εταιρεία Ülker, παίρνοντας έτσι τη θέση της στη δεύτερη κατηγορία από την περίοδο 2008–09. Την ίδια περίοδο η ομάδα κέρδισε την άνοδο στην πρώτη κατηγορία, στην οποία και συμμετείχε για πρώτη φορά την περίοδο 2009–10.

## Ονομασίες
* Trabzonspor (2008-2010)
* Medical Park Trabzonspor (2010-2011)
* Trabzonspor (2011-2013)
* Trabzonspor Medical Park (2013-σήμερα)

## Επιτυχίες
***[[Πρωτάθλημα Καλαθοσφαίρισης Τουρκίας|Πρωτάθλημα Τουρκίας]]**
:*Τέταρτη: (1)* 2015
***Δεύτερη Κατηγορία Τουρκίας** 
:**Πρωταθλήτρια (2):** 2010, 2013
***[[EuroChallenge|Γιουροτσάλεντζ]]**
:*Φιναλίστ: (1)* 2015

## Παραπομπές


## Εξωτερικοί σύνδεσμοι
* 


Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2008
Ιάκωβος Δ΄ της Μαγιόρκας

Ο **Ιάκωβος Δ΄ της Μαγιόρκας** (Ισπανικά ː *Jaime IV de Mallorca*, 24 Αυγούστου 1336 - 20 Ιανουαρίου 1375) ήταν Διεκδικητής του στέμματος της Μαγιόρκας, Διεκδικητής του πριγκιπάτου της Αχαΐας και Κόμης της Σερδάνια (1349 - 1375). Καταγόταν από τον Οίκο της Βαρκελώνης και ήταν υιός του Ιακώβου Γ΄ της Μαγιόρκας και της Κωνσταντίας της Αραγωνίας, κόρης του Αλφόνσου Δ´ της Αραγωνίας.

## Βιογραφία
Ο πατέρας του είχε αποβιώσει το 1349 στο Llucmajor προσπαθώντας να ανακτήσει το βασίλειό του, που έχασε πέντε έτη πριν από τον Πέτρο Δ´ βασιλιά της Αραγωνίας. Τότε ο νεαρός Ιάκωβος κρατήθηκε αιχμάλωτος από τον Πέτρο Δ', που ήταν αδελφός της Κωνσταντίας Βαρκελώνης, και φυλακίσθηκε σε σιδερένιο κλουβί. Κατάφερε να αποδράσει και να καταφύγει στη Ιωάννα Α' Καπετιδών-Ανζού βασίλισσα της Νάπολης, που είχε βοηθήσει τον πατέρα του στην τελευταία του απόπειρα για τη Μαγιόρκα. Η Ιωάννα Α', αν και είχε πιο πριν δύο γάμους, δεν είχε απογόνους. Έτσι τον παντρεύτηκε στο κάστρο Νουόβο· πάντως στο συμβόλαιο του γάμου αποκλείσθηκε προσεκτικά από τη διακυβέρνηση του βασιλείου. Ο γάμος δεν ήταν επιτυχής, μια και σπάνια έβλεπε ο ένας τον άλλο. Δεν έκαναν παιδιά.

## Προσπάθεια για τη Μαγιόρκα
Ήταν αποφασισμένος να ανακτήσει το βασίλειο του πατέρα του· σύντομα αναχώρησε για να πολεμήσει το βασίλειο της Αραγωνίας, αλλά ηττήθηκε και διέφυγε στο Μπορντό. Εκεί κέρδισε την υποστήριξη του Εδουάρδου του μαύρου πρίγκιπα, που ήλπιζε ότι θα τον επαναφέρει στη Μαγιόρκα μετά την επαναφορά του εξωσθέντος Πέτρου Ιβρέας βασιλιά της Καστίλης. Έτσι συμμετείχε στην εισβολή στην Καστίλη και έλαβε μέρος στη μάχη της Νάχερα. Αλλά στη Βαγιαδολίδ επλήγη από σοβαρή ασθένεια και επειδή δεν μπορούσε να ιππεύσει δεν έφυγε από την πόλη· έτσι συνελήφθη από τον Ερρίκο Β΄ Τραστάμαρα, το νέο βασιλιά της Καστίλης. Εξαγοράσθηκε από τη σύζυγό του Ιωάννα Α' και επέστρεψε στη Νάπολη.

Έπειτα ο Ερρίκος Β' ξεκίνησε πόλεμο με τον Πέτρο Δ' και ο Ιάκωβος ήλπισε να επωφεληθεί και να καταλάβει το Ρουσιγιόν και τη Σερδάνια, τις ηπειρωτικές κτήσεις του βασιλείου της Μαγιόρκας. Αλλά η Καστίλη έκανε συμφωνία ειρήνης με την Αραγωνία και έτσι όλη η δύναμη του στρατού του Πέτρου Δ' έπεσε επάνω στον Ιάκωβο και τον νίκησε. Απεβίωσε στη Σόρια από ασθένεια ή δηλητήριο. Κληροδότησε τις διεκδικήσεις του στο βασίλειο της Μαγιόρκας και στο πριγκιπάτο της Αχαΐας στην αδελφή του Ισαβέλλα της Μαγιόρκας, σύζυγο του Ιωάννη Β' Παλαιολόγου μαρκησίου του Μονφερά.

## Οικογένεια
Νυμφεύτηκε το 1363 την Ιωάννα Α΄ των Καπετιδών-Ανζού βασίλισσα της Νάπολης· δεν απέκτησαν απογόνους.

## Πρόγονοι


## Παραπομπές


## Πηγές
*H. J. Chaytor, A History of Aragon and Catalonia, Ch.12 Pedro IV, The Library of Iberian Resources Online.

## Εξωτερικοί σύνδεσμοι
* 

|-

|-

Κατηγορία:Οίκος της Βαρκελώνης
Γενικές εκλογές στην Ουγκάντα 2016

**Γενικές εκλογές** διεξήχθησαν στην Ουγκάντα στις 18 Φεβρουαρίου 2016 για την εκλογή του προέδρου και κοινοβουλίου. Η ημέρα της ψηφοφορίας ήταν εθνική αργία.

Πρόεδρος επανεξελέγη με ποσοστό 61% για 5η συνεχή θητεία ο Γιουέρι Μουσέβενι, στην εξουσία από το 1986. Δεύτερος ήρθε ο υποψήφιος της αντιπολίτευσης Κίζα Μπεσίγκιε με ποσοστό 31%. Η αντιπολίτευση κατήγγειλε νοθεία και σε αρκετά μέρη χρειάστηκε να παραταθεί η ψηφοφορία εξαιτίας του ότι αρκετά άτομα εμποδίστηκαν από το να ασκήσουν το εκλογικό τους δικαίωμα. Επίσης, οι υποψήφιοι της αντιπολίτευσης κατήγγειλαν το κλίμα τρομοκράτησης σε βάρος των υποστηρικτών τους. Οι διεθνείς παρατηρητές επέκριναν επίσης τις εκλογές για το ότι δεν χαρακτηρίστηκαν από διαφάνεια και για το ότι πολλά στελέχη της αντιπολίτευσης συνελήφθησαν.

## Εκλογικό σύστημα
Ο Πρόεδρος εκλέγεται σε 2 γύρους με τους υποψηφίους να χρειάζονται ποσοστό τουλάχιστον 50% ώστε να εκλεγούν από τον πρώτο γύρο. Σύμφωνα με το Άρθρο 142 του Προεδρικού Διατάγματος του 2000 οι υποψήφιοι πρόεδροι θα πρέπει να είναι πολίτες Ουγκάντας από τη γέννησή τους, να είναι ηλικίας μεταξύ 35 και 75 ετών και να πληρούν προσόντα βουλευτή. Τα όρια στις θητείες καταργήθηκαν το 2005. 
Τα μέλη του κοινοβουλίου εξελέγησαν σε μονοεδρικές περιφέρειες με το πλειοψηφικό σύστημα. Επιπρόσθετα, πολλές έδρες προορίζονταν από πριν για γυναίκες υποψηφίους. Το σύνολο των εκλογικών περιφερειών ήταν 418 στις εκλογές του 2016.

Οι εκλογές εποπτεύτηκαν από την Εκλογική Επιτροπή της Ουγκάντας με τους εγγεγραμμένους ψηφοφόρους να ανέρχονται σε 15.277.198.

## Πρώτη τηλεμαχία
Στις 15 Ιανουαρίου 2016 έγινε σε ξενοδοχείο της Καμπάλα η πρώτη τηλεμαχία (debate) ανάμεσα στους υποψηφίους των προεδρικών εκλογών. Όλοι οι υποψήφιοι πρόεδροι ήταν παρόντες, εκτός από τον τελικό νικητή των εκλογών, Μουσέβενι.   
Η δεύτερη τηλεμαχία έγινε στις 13 Φεβρουαρίου 2016 ξανά στο ξενοδοχείο Serena. Αυτή τη φορά ήταν παρών και ο πρόεδρος Μουσέβενι. 

## Διεξαγωγή
Πριν τις εκλογές, συνελήφθησαν στελέχη της αντιπολίτευσης και υποψήφιοι, ενώ η εφημερίδα *[[The New York Times|New York Times]]* ανέφερε επεισόδια με 2 νεκρούς και 20 τραυματίες κατά την εβδομάδα των εκλογών.

## Αποτελέσματα
Ο Μουσέβενι ανακηρύχθηκε νικητής των προεδρικών εκλογών στις 20 Φεβρουαρίου 2016. Τα αποτελέσματα της εκλογικής επιτροπής έδωσαν ποσοστό 60,8% των ψήφων στον Μουσέβενι έναντι 35,4% για τον Μπεσίγκιε.

### Πρόεδρος

### Κοινοβούλιο

## Παραπομπές


## Εξωτερικοί σύνδεσμοι
*Electoral Commission of Uganda
*Uganda Election Updates

2016
Ουγκαντα
Βασίλειος Πανούσης

Ο **Βασίλειος Πανούσης** (1903 - 9 Ιανουαρίου 1969), ήταν Έλληνας  πολιτικός.

## Βιογραφία
Γιος του Γεωργίου Πανούση, γεννήθηκε το 1903 στο Βέλο Κορινθίας και εργάστηκε ως φαρμακοποιός.

Εκλέχθηκε βουλευτής Αργολιδοκορινθίας το 1956 με το Λαϊκό Κόμμα και μετά εξελέγη βουλευτής Κορινθίας με την ΕΡΕ το 1958 και ξανά με το ίδιο κόμμα στη θέση του αποβιώσαντα Αδαμόπουλου, στις 25 Οκτωβρίου 1962. Απεβίωσε στις 9 Ιανουαρίου 1969 και κηδεύτηκε την επομένη από τον ιερό ναό Αγίου Παύλου στην Κόρινθο. Ήταν παντρεμένος με τη Μαρία Ζιούβα και είχαν 2 παιδιά.

## Παραπομπές


Κατηγορία:Βουλευτές Αργολιδοκορινθίας
Κατηγορία:Βουλευτές Κορινθίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Suntan

To ***Suntan*** είναι ελληνικό δραματικό, αισθηματικό θρίλερ του 2016, σε σκηνοθεσία Αργύρη Παπαδημητρόπουλου. Το σενάριο το έγραψε ο ίδιος ο σκηνοθέτης σε συνεργασία με Σύλλα Τζουμέρκα. Πρωταγωνιστούν οι Μάκης Παπαδημητρίου, Έλλη Τρίγκου, Ντίμι Χαρτ, Milou Van Groesen, Marcus Collen, Χαρά Κότσαλη και Παύλος Ορκόπουλος.

## Πλοκή
Η ταινία επικεντρώνεται σε έναν 40άρη αγροτικό ιατρό, τον Κωστή, ο οποίος γνωρίζει μία νεαρή κι ελεύθερη κοπέλα, και ό,τι δεν έζησε στα φοιτητικά του χρόνια το ζει ένα καλοκαίρι στην Αντίπαρο.

## Διανομή

* Μάκης Παπαδημητρίου - δρ Κωστής Μακρίδης
* Έλλη Τρίγγου - Άννα Αναγνώστου
* Χαρά Κότσαλη - Αλίν
* Μίλου φαν Γκρέσεν - Μίλα
* Ντίμι Χαρτ - Τζέισον
* Μάρκους Κόλεν - Μόρτεν
* Γιάννης Τσορτέκης - Τάκης
* Μαρία Καλλιμάνη - Τζίνα
* Παύλος Ορκόπουλος - δήμαρχος
* Γιάννης Οικονομίδης - Τζόνι
* Νίκος Τριανταφυλλίδης - Μάκης
* Μαρίσσα Τριανταφυλλίδου - τουρίστρια
* Σύλλας Τζουμέρκας - Ορέστης
* Αχιλλέας Κυριακίδης - γιατρός
* Αργύρης Πανταζάρας - άντρας στο κλαμπΠαραγωγή

Η ταινία δεν τοποθετείται απλώς στην Αντίπαρο, γυρίστηκε κι εκεί, τον Αύγουστο του 2014. Πρεμιέρα έκανε στις 2 Φεβρουαρίου του 2016, στο Διεθνές Φεστιβάλ Κινηματογράφου Ρότερνταμ, αποσπώντας καλές κριτικές, ειδικότερα από το Variety. Στην Ελλάδα κυκλοφόρησε στις 31 Μαρτίου του 2016.

## Κριτικές
Οι κριτικές γενικότερα που έλαβε το έργο ήταν πολύ καλές. Ενώ καλές κριτικές έλαβαν και οι πρωταγωνιστές του έργου.

## Παραπομπές


## Εξωτερικοί σύνδεσμοι
* Suntan  στο Cine.gr
* Suntan στο IMDb

Κατηγορία:Ταινίες του 2016
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ελληνικές ταινίες της δεκαετίας 2010
Κατηγορία:Ελληνικές δραματικές ταινίες
Κατηγορία:Ελληνικές δραματικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ελληνικές θρίλερ ταινίες
Κατηγορία:Ταινίες γυρισμένες στην Ελλάδα
Καρσίγιακα (καλαθοσφαίριση)

Η **Καρσίγιακα** (τουρκικά: *Karşıyaka*, ), γνωστή και ως **Πίναρ Καρσίγιακα** (Pınar Karşıyaka) λόγω της υφιστάμενης χορηγίας της από την Pınar, είναι επαγγελματική ομάδα καλαθοσφαίρισης που εδρεύει στην πόλη Κορδελιό της Επαρχίας Σμύρνης στην Τουρκία. Αποτελεί τμήμα του αθλητικού σωματείου Καρσίγιακα.

## Επιτυχίες

### Εγχώριες διοργανώσεις
***[[Πρωτάθλημα Καλαθοσφαίρισης Τουρκίας|Πρωταθλήματα Τουρκίας]]**
:**Πρωταθλήτρια (2):** 1987, 2015
***Κύπελλο Τουρκίας**
:**Κυπελλούχος (1):** 2014
***Σούπερ Καπ**
:**Νικήτρια (2):** 1987, 2014

### Διεθνείς διοργανώσεις
***[[Eurocup Basketball|Γιούροκαπ]]
:''Προημιτελικά (1):'' 2015
***Γιουροτσάλεντζ
:*Φιναλίστ (1):* 2013

## Παραπομπές


## Εξωτερικοί σύνδεσμοι
* 

*
Κατηγορία:Ιδρύσεις ομάδων καλαθοσφαίρισης το 1966
Κατηγορία:Τουρκικοί σύλλογοι καλαθοσφαίρισης
Κατηγορία:Σύλλογοι της Ευρωλίγκα ανδρών
Akropolis Express

Το ***Akropolis Express*** ήταν σιδηροδρομική σύνδεση μεταξύ Μονάχου και Αθήνας. Διοργανώθηκε από κοινού από την υπηρεσία των γερμανικών κρατικών σιδηροδρόμων, την υπηρεσία Αυστριακών Ομοσπονδιακών Σιδηροδρόμων (ÖBB), τον Γιουγκοσλάβικο Σιδηρόδρομο (JZ) και τον Οργανισμό Σιδηροδρόμων Ελλάδος (ΟΣΕ) και έφτανε στο Μόναχο μέσω Φίλλαχ , Λιουμπλιάνας , Ζάγκρεμπ, Βελιγραδίου, Σκοπίων και Θεσσαλονίκης από την Αθήνα. Στη Γερμανία το εξπρές τρένο που χρησιμοποιήθηκε ταξινομήθηκε υπό τον αριθμό Zugnummern D 290/291. Στην Αυστρία και τη Γιουγκοσλαβία το "Ακρόπολις Εξπρές" ήταν ταξινομημένο υπό το είδος Εξπρές (Ex).

## Ιστορία
Το "Ακρόπολις Εξπρές" ιδρύθηκε το 1967 ως συμπλήρωμα στην ήδη υπάρχουσα από το 1963 διαδρομή από / προς Ντόρτμουντ, με την εισαγωγή νέων αμαξοστοιχιών.

Στο τραίνο οι επιβάτες κάθονταν σε βαγόνια με καθίσματα, ενώ για τον ύπνο υπήρχαν και οι κουκέτες πρώτης θέσης. Μέχρι τα μέσα της δεκαετίας του 1970 οι κλινάμαξες και τα κλινοθέσια οχήματα αναλήφθηκαν από την JŽ. Τα βαγόνια με καθίσματα καλύφθηκαν ως επί το πλείστον από την DB και την JŽ στη δεκαετία του 1970, με μόνο τα βαγόνια της DB να περνούν στην Ελλάδα. Στη δεκαετία του 1980 , ο ΟΣΕ ανέλαβε ένα μέρος των βαγονιών. Το Akropolis Express ήταν, μετά το *Hellas-Express* και το Istanbul-Express, η σιδηροδρομική σύνδεση με την μακρύτερη διαδρομή στη Δυτική Γερμανία.

Με την έναρξη των Γιουγκοσλαβικών πολέμων το 1991, η σιδηροδρομική σύνδεση καταργήθηκε.

## Διάδοχος
Για τους ταξιδιώτες από τη Γερμανία και την Αυστρία από το 1993 και έπειτα δεν είναι πλέον δυνατή η άμεση σύνδεση με την Ελλάδα. Κάποιος ταξιδιώτης θα έπρεπε να αλλάξει τρένο τουλάχιστον μία φορά. Από τον Φεβρουάριο του 2011, η διασυνοριακή σιδηροδρομική μεταφορά επιβατών προς και από την Ελλάδα μπήκε στο πλαίσιο ενός προγράμματος συνολικής αναδιάρθρωσης. Ωστόσο, από τον Μάιο του 2014 καταγράφονται πάλι διεθνείς διαδρομές στις διαδρομές του τρένου προς τη Σόφια, τα Σκόπια και το Βελιγράδι.

## Διαδρομή
Στα δρομολόγια του 1978-1979, σε αντίθεση με τα περισσότερα τρένα μεγάλης απόστασης προς την Ελλάδα, στην Γιουγκοσλαβία, δεν χρησιμοποιούσε την κύρια ηλεκτροφόρα γραμμή μεταξύ Βελιγραδίου και Σκοπίων μέσω Νις , αλλά τη λιγότερο ανεπτυγμένη γραμμή μέσω του Κόσοβο Πόλιε, μια σιδηροδρομική διασταύρωση δυτικά της Πρίστινα, την πρωτεύουσα του Κοσσυφοπεδίου. Η διαδρομή μέσω του Νις εξυπηρετούσε ακόμη, τα τρένα από/ προς τη Βουλγαρία, την Τουρκία, και το Hellas-Express το οποίο ταξίδευε προς Ντόρτμουντ.

## Σύνδεσμοι
* Η "Ακρόπολις" στο σιδηροδρομικό forum www.drehscheibe-online.de
* Φωτογραφίες των βαγονιών της αμαξοστοιχίας

## Λογοτεχνία
* Δημήτρης Μαργαριτόπουλος: Akropolis Express, Εκδόσεις Κοχλίας  2004 

## Παραπομπές


Κατηγορία:Σιδηροδρομικές μεταφορές στη Γερμανία
Κατηγορία:Σιδηροδρομικές μεταφορές στην Ελλάδα
Κατηγορία:Σιδηροδρομικές μεταφορές στην Αυστρία
Κατηγορία:Σιδηροδρομικές μεταφορές στη Γιουγκοσλαβία
AEKKEA-RAAB R-29

Το **[[AEKKEA-RAAB|ΑΕΚΚΕΑ-ΡΑΑΜΠ]] Ρ-29** ήταν ένα ελληνικό μονοθέσιο υψηλοπτέρυγο εκπαιδευτικό μονοπλάνο  και ελαφρύ μαχητικό που αναπτύχθηκε από τον Αντώνιος Ρααμπ, έναν γερμανό σχεδιαστής αεροσκαφών, μαζί με Έλληνες εταίρους και ήταν ενα απο τα αεροσκάφοι τυπου Ρααμπ που εχει αναπτυχθεί στην Ελλάδα.

## Σχεδιασμός και ανάπτυξη
Είχε ξύλινα φτερά, Elektron (κράμα) μεταλλική άτρακτο και εναν κινητήρα 280&nbsp;hp Ranger V-770 . Ωστόσο, δεν υπάρχει ακριβές αρχείο παραγωγής του σε αριθμούς. Το **Ρ-29** ήταν ένα νέο σχέδιο που αναπτύχθηκε από τον ΡΑΑΜΠ στην ελληνική εταιρεία, στα τέλη του 1936, αλλά και περιείχε κοινά δομικά χαρακτηριστικά με την προηγούμενη σχεδίαση του την Ρ-27 (ένας τύπος που επίσης καταγράφηκε για πρώτη φορά ως  προϊόν της ΑΕΚΚΕΑ-ΡΑΑΜΠ από τ*ο Jane's* 1935 ed., το οποίο πιθανότατα είχε σχεδιαστεί νωρίτερα από τον ΡΑΑΜΠ και ποτέ δεν παράχθηκε), συμπεριλάμβανε έναν ενσωματωμένο κινητήρα, σταθερο  σύστημα προσγείωσης τύπου cantilever και δύο μονά πολυβόλα. Το Ρ-27 διέφεραν ως προς τον κινητήρα τύπου Hispano-Suiza 12ΚΕ.

Έγγραφα εξαγωγής προς την Ισπανία και αλλά και το Jane's το ανέφεραν ως μαχητικό, αν και η ίδια η εταιρεία το ανέφερε ως εκπαιδευτικό, πράγμα το οποίο επιβεβαιώνεται από τον χαμηλής απόδοσης κινητήρα που επιλέχθηκε. Μια παρτίδα των αεροσκαφών αυτών, μαζί με τα *Tigerschwalbe R-26V/33* (προέρχεται από μια παλαιότερη σχεδίαση της Raab-Katzenstein), ήταν να παραδοθεί στις Ρεπουμπλικανικές δυνάμεις. Στοιχεία 30 αεροσκαφών ήταν να παραχθούν στην Ελλάδα και να αποσταλούν στην Ισπανία, όπου η θυγατρική θα πραγματοποιούσε την τελική συναρμολόγηση. Ένας  μηχανικός αεροσκαφών της ΑΕΚΚΕΑ, ο Γεώργιος Παγκάκης, ανέφερε τον αριθμό των 40 (αντί των 30) αεροσκαφών τύπου *Ρ-29 να* αποστέλλονται στην Ισπανία, από τα οποία εξέλιπαν οι μηχανές και τα πολυβόλα, τα οποία αποδείχθηκε δύσκολο να αποκτηθούν. Σύμφωνα με τον ΡΑΑΜΠ, οι Ρεπουμπλικάνοι έστειλαν περίπου 60 ελλιπείς ατράκτους και των δύο τύπων, μαζί με τα σχέδια τους στους Σοβιετικούς  για να σταλούν στην ΕΣΣΔ.

## Προδιαγραφές
### Γενικά χαρακτηριστικά

* Πλήρωμα: 1
* Έλικες: Προπέλα μεταβλητού βήματος 2 πτερυγίων

### Εκτέλεση

* Μέγιστη ταχύτητα: 473 χλμ/ώρα ( 294 μίλια/ώρα 255 ΚΝ)

### Εξοπλισμός

* όπλα: 2 x Πολυβόλα

## Δείτε επίσης

### Παρόμοια αεροσκάφη

* AEKKEA-RAAB R-52
* AEKKEA-RAAB R-33 Tigerschwalbe
* AEKKEA-RAAB R-28
* AEKKEA-RAAB R-27
* AEKKEA-RAAB R-26ν
* AEKKEA-RAAB R-1C Schwalbe II
* PZL P.24
* Gloster Gladiator

## Αναφορές


## Βιβλιογραφία
* L. S. Skartsis και Γ. Αβραμίδης, "Made in Greece", Typorama, Πάτρα, Ελλάδα (2003) (αναδημοσίευση από το Πανεπιστήμιο Πατρών σε Science Park, 2006).
* L. S. Skartsis, "ελληνική Οχημάτων και τους Κατασκευαστές Μηχανών 1800 για να Παρουσιάσει: A Pictorial History", Μαραθώνιος (2012) (ebook)
* Rolf Nagel και Thorsten Μπάουερ, "Kassel und die Luftfahrtindustrie από το 1923", Α. Bernecker Verlag (2015) 
* Jane’s "All the World’s Aircraft" (1935-1936 ed.) Jane’s "All the World’s Aircraft" (1936-1937 ed.) Antonius Raab, "Raab Fliegt (Erinnerungen eines Flugpioniers)", Reihe Konkret, Hamburg (1984).

Κατηγορία:Αεροσκάφη
Άντριααν φαν Στάλμπεμτ

Ο **Άντριααν φαν Στάλμπεμτ** (φλαμανδικά: **Adriaan** ή **Adriaen van Stalbemt** (12 Ιουνίου 1580 &ndash; 21 Σεπτεμβρίου 1662) ήταν Φλαμανδός ζωγράφος της τεχνοτροπίας μπαρόκ.

## Βιογραφία
Σύμφωνα με τον Άρνολντ Χαουμπράκεν ήταν πολύ καλός τοπιογράφος και διακοσμούσε τα τοπία του με ποικίλες μορφές ανθρώπων και ζώων με τέτοιο μεγαλοφυή τρόπο, ώστε έγινε πολύ δημοφιλής. Μετά την πολιορκία της Αμβέρσας (1584-85) η οικογένειά του μετοίκησε στο Μίντελμπουρχ, όπου και πιθανότατα ο Άντριααν εκπαιδεύτηκε. Επέστρεψε στην Αμβέρσα το 1609 απ' όπου αργότερα κλήθηκε στη βρετανική Αυλή. Πέρασε 10 μήνες στην Αγγλία, όπου ζωγράφισε δύο τοπία - απόψεις του Γκρίνουιτς.

## Φωτοθήκη


Adriaan van stalbemt - landscape with fables 1620.jpg|*Τοπίο με παραμύθια*, 1620.
Adriaen van Stalbemt - Diana and Callisto, Actaeon in the distance.jpg|*Αρτεμίδα και Καλλιστώ*
Adriaen van Stalbemt - A View of Greenwich.jpg|*Γκρήνουιτς*
Bergachtig landschap Rijksmuseum SK-A-756.jpeg|*Τοπίο με βουνό*, 1600 - 1640, Ρέικσμουζεουμ


Οι πίνακές του σήμερα βρίσκονται αναρτημένοι σε πολλά μουσεία των τόπων όπου έζησε και εργάστηκε, όπως στην Αμβέρσα, στο Λονδίνο και στο Μίντελμπουρχ. Επηρεάστηκε από την οικογένεια Μπρίγκελ, ιδιαίτερα από τους Γιαν Μπρίγκελ τον πρεσβύτερο και Γιαν Μπρίγκελ τον νεότερο. Σύμφωνα με τον Χαυμπράκεν ζωγράφιζε ακόμη και σε ηλικία 80 ετών.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* K. Andrews, 'A Pseudo-Elsheimer Group: Adriaen van Stalbemt as Figure painter', in Burlington Magazine, CXV, 1973, pp.&nbsp;301–6

Κατηγορία:Φλαμανδοί ζωγράφοι
Εύβοια Μακεδονίας

Η **Εύβοια** ήταν αρχαία πόλη της Μακεδονίας. 

Αναφέρεται από τους συγγραφείς Στέφανο τον Βυζάντιο και τον Στράβωνα. Ο Στράβωνας αναφέρει οι Ευβοείς γυρνώντας από την Τροία και περνώντας στη Μακεδονία, έμειναν κοντά στην Έδεσσα συμπολεμώντας μαζί με αυτούς που τους φιλοξένησαν, και εκεί έκτισαν πόλη με το όνομα Εύβοια.  

Η πόλη μπορεί επίσης να είναι η **Εύια** που αναφέρει ο Διόδωρος ο Σικελιώτης. 

Η τοποθεσία της αρχαίας μακεδονικής Εύβοιας είναι άγνωστη, ενώ οι Χατζόπουλος και Πασχίδης αναφέρουν την Ευιαστική πύλη κοντά στη Βέροια, τον Πολύμηλο της Ελήμιας ή Εορδαίας, και το χωριό Σεβαστιανά της Πέλλας ως μέρη που μπορεί να σχετίζονται με την πόλη.

## Παραπομπές

Μακεδονίας
Σατραπεία της Λιβύης

Η **Σατραπεία της Λιβύης** ήταν διοικητική διαίρεση, υποτελές βασίλειο, της Περσικής Αυτοκρατορίας των Αχαιμενιδών στην βόρεια Αφρική σε εδάφη, της σημερινής Λιβύης, και περιελάμβανε το αρχαίο βασίλειο της πόλης κράτους, Κυρήνης. 

Όταν ο βασιλιάς της Περσίας Καμβύσης Β΄ κατέκτησε την Αίγυπτο, ο βασιλιάς της Κυρήνης, Αρκεσίλαος Γ΄, τάχθηκε με την Περσία. Όταν σκοτώθηκε προσπαθώντας να διατηρήσει την εξουσία, η βασίλισσα Φερετίμη κάλεσε τους Πέρσες να τους παραδώσει την Κυρήνη. Ο σατράπης της Αιγύπτου, Αρυάνδης, δέχτηκε, και μόλις κατέλαβε την περιοχή διόρισε έναν βασιλιά υποτελεί, Σατράπη, τον Βάττο. Τελικά ο έλεγχος της περιοχής από τους  Αχαιμενίδες χάθηκε μετά τις κατακτήσεις του Αλεξάνδρου.

## Παραπομπές


Κατηγορία:Ιστορία της Λιβύης
Λιβυης
Πανσόλειος Αθλητική Ομοσπονδία

Η **Πανσόλειος Αθλητική Ομοσπονδία** (ΠΑΟ) είναι ποδοσφαιρική ομοσπονδία της περιοχής της Σολέας στην επαρχία Λευκωσίας στην Κύπρο. Ιδρύθηκε το 1969. Κάθε χρόνο διοργανώνει πρωτάθλημα και κύπελλο. Αποτελεί μία από τις 12 ομοσπονδίες του αγροτικού ποδοσφαίρου στην Κύπρο και είναι ιδρυτικό μέλος της Συνομοσπονδίας Τοπικών Ομοσπονδιών Κύπρου (ΣΤΟΚ).

## Ιστορία

### Ίδρυση
Η ΠΑΟ ιδρύθηκε στις 02 Ιουνίου 1969 κατόπιν πρωτοβουλίας του σωματείου Τριπτόλεμος Ευρύχου με σκοπό τον υγιή αθλητισμό, τη σύσφιξη των σχέσεων μεταξύ της νεολαίας και την καλλιέργεια των συνθηκών ώστε ο αθλητισμός να καταστεί γέφυρα μεταξύ των κοινοτήτων της περιοχής Σολέας και όχι μόνο.

### Ιδρυτικά μέλη
Τα ιδρυτικά σωματεία της ομοσπονδίας ήταν:

*ΑΕΚ Κοράκου
*ΑΕΤ Τεμβριάς
*Αετός Γαλάτας
*Άμυνα Λινούς/Φλάσου
*ΘΟΙ Κατύδατων
*ΠΑΟΚ Κακοπετριάς
*Τριπτόλεμος Ευρύχου
*Άρης Σπηλιών

### Πρώτο διοικητικό συμβούλιο
Το πρώτο διοικητικό συμβούλιο της ομοσπονδίας απαρτιζόταν από τους:

*Γ.Μάτσας, Πρόεδρος
*Ι.Χριστοδουλίδης, Γραμματέας
*Π.Ευθυμιάδης, Ταμίας
*Α.Ιωάννου, Μέλος
*Α.Κυριάκου, Μέλος
*Α.Πισσαρίδης, Μέλος
*Τ.Πολυκάρπου, Μέλος
*Σ.Ριρής, Μέλος
*Α.Χαραλάμπους, Μέλος
*Π.Γεωργίου, Μέλος
*Α.Παναγιώτου, Μέλος
*Χ.Γιούφκας, Μέλος
*Π.Τσουδερός, Μέλος

### Παλαιότερα σωματεία
Τις προηγούμενες δεκαετίες στις διοργανώσεις της ΠΑΟ συμμετείχαν σωματεία τα οποία έχουν αναστείλει τη λειτουργία τους. Μερικά από αυτά είναι:

*ΑΕΓ Γαλήνης
*ΑΕΚ Καλού Χωριού Λεύκας
*ΑΕΚ Κάμπου
*ΑΕΚ Καλοπαναγιώτη
*ΑΕΠ Ποταμιού
*Αετός Γαλάτας
*Ακρίτας Αγίου Θεοδώρου
*ΑΟΜ Μενοίκου
*ΚΝ Οίκου Μαραθάσας

*ΚΝ Ορούντας
*Κεραυνός Πεντάγυιας
*Λουτρός
*Όλυμπος Κακοπετριάς
*Πάμπος Πέτρας
*Παρθενών Καλού Χωριού Λεύκας
*Πρόοδος Σινά Όρους
*Σόλων Ποταμού Κάμπου

## Διοργανώσεις
Οι διοργανώσεις που διεξάγει η ΠΑΟ σήμερα είναι:
* Πανσόλειο Πρωτάθλημα
* Πανσόλειο Κύπελλο
* Σούπερ Καπ Πανσολείου

## Διακριθέντα σωματεία
Ο πίνακας που ακολουθεί παρουσιάζει τις ομάδες που ήταν μέλη της ΠΑΟ και ακολούθως συμμετείχαν στα εθνικά πρωταθλήματα της Κύπρου (τα οποία διοργανώνει η Κυπριακή Ομοσπονδία Ποδοσφαίρου) ή συμμετείχαν στα εθνικά πρωταθλήματα της Κύπρου και στη συνέχεια συμμετείχαν στα πρωταθλήματα της ΠΑΟ.  Για κάθε ομάδα αναφέρεται η ανώτατη κατηγορία στην οποία έχει συμμετάσχει.





## Βιβλιογραφία
*

## Παραπομπές


## Εξωτερικοί σύνδεσμοι

*

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λευκωσίας
Επιτροπή Κεφαλαιαγοράς Κύπρου

Η **Επιτροπή Κεφαλαιαγοράς Κύπρου** έχει παρόμοιες αρμοδιότητες και εξουσίες με τις αντίστοιχες των άλλων χωρών της Ευρωπαϊκής Ένωσης, καθώς οι Εποπτικές Αρχές διέπονται από Οδηγίες της ΕΕ.

Αναλυτικά, η Επιτροπή Κεφαλαιαγοράς Κύπρου συστάθηκε με βάση το άρθρο 5 του περί της Επιτροπής Κεφαλαιαγοράς (Σύσταση και Αρμοδιότητες) Νόμου του 2001 ως νομικό πρόσωπο δημοσίου δικαίου. Η Επιτροπή χαρακτηρίζεται ως «Διοικητικό Συλλογικό Όργανο Εποπτείας». 

## Σύσταση και θητεία Δ.Σ.
Η Επιτροπή Κεφαλαιαγοράς Κύπρου διοικείται από πενταμελές Συμβούλιο το οποίο απαρτίζεται από τον Πρόεδρο και τον Αντιπρόεδρο οι οποίοι παρέχουν τις υπηρεσίες τους κατά πλήρη και αποκλειστική απασχόληση και τρία άλλα μέλη. Στις συνεδρίες του Συμβουλίου παρακάθεται εκπρόσωπος του Διοικητή της Κεντρικής Τράπεζας ο οποίος έχει δικαίωμα να εγγράφει θέματα στην ημερήσια διάταξη, να μετέχει στις συζητήσεις και να εκφράζει απόψεις αλλά στερείται του δικαιώματος ψήφου. 
Τα μέλη του Συμβουλίου διορίζονται από το Υπουργικό Συμβούλιο κατόπιν εισηγήσεως του Υπουργού Οικονομικών και η θητεία τους είναι πενταετής με εξαίρεση την θητεία του Αντιπροέδρου και δύο εκ των άλλων μελών που διορίζονται για πρώτη φορά, η οποία είναι τετραετής και τριετής αντίστοιχα για σκοπούς διατήρησης της συνέχειας στην σύνθεση της Επιτροπής. Η θητεία για όλα τα μέλη είναι ανανεώσιμη για πέντε πρόσθετα έτη. 

## Αρμοδιότητες
Η Επιτροπή Κεφαλαιαγοράς Κύπρου έχει, μεταξύ άλλων, τις ακόλουθες αρμοδιότητες:

# Να εποπτεύει και ελέγχει τη λειτουργία του Χρηματιστηρίου και τις καταρτιζόμενες στο Χρηματιστήριο συναλλαγές.
# Να εποπτεύει και ελέγχει τους εκδότες των εισηγμένων στο Χρηματιστήριο τίτλων, τις ΕΠΕΥ καθώς και τα αμοιβαία κεφάλαια.
# Να διενεργεί έρευνες απαραίτητες για την άσκηση των αρμοδιοτήτων της.
# Να προβαίνει σε συλλογή πληροφοριών και να απευθύνει προς τούτο γραπτό αίτημα σε κάθε φυσικό πρόσωπο ή οργανισμό που τελεί υπό τον έλεγχο και την εποπτεία της καθώς και σε κάθε άλλο φυσικό ή νομικό πρόσωπο ή οργανισμό που θεωρεί ότι είναι σε θέση να παράσχει τις πληροφορίες.
# Να χορηγεί άδεια λειτουργίας σε αμοιβαία κεφάλαια, σε επιχειρήσεις παροχής επενδυτικών υπηρεσιών περιλαμβανομένων Συμβούλων Επενδύσεων, ΕΠΕΥ και Χρηματιστών.
# Να ανακαλεί τις άδειες αυτές για ειδικούς λόγους όπως ειδικότερα καθορίζεται σε Κανονισμούς που εκδίδονται δυνάμει του Νόμου της Επιτροπής Κεφαλαιαγοράς.
# Να επιβάλλει διοικητικές κυρώσεις και πειθαρχικές ποινές εναντίον Χρηματιστών, ΕΠΕΥ και Συμβούλων Επενδύσεων καθώς σε οποιοδήποτε άλλο νομικό ή φυσικό πρόσωπο που ενέχεται σε παράβαση της Χρηματιστηριακής νομοθεσίας.

## Παραπομπές


## Πηγές
* Ετήσιες Εκθέσεις Ε.Κ. ετών 2001-2014.

## Εξωτερικοί σύνδεσμοι
* 

Κατηγορία:Χρηματιστήρια